stanford-oval/wikipedia huggingface dataset:
Laura Rizzotto
Ura

Vuonna 2009 Rizzotto aloitti musiikkiuransa ja allekirjoitti sopimuksen seuraavana vuonna Universal Music Brazilin kanssa. Hän julkaisi ensimmäisen studioalbuminsa nimeltä Made in Rio vuonna 2011, jossa oli mukana Eumir Deodato. Vuonna 2012 Rizzotto esiintyi avajaisnumerona Demi Lovaton A Special Night with Demi Lovato -kiertueen Brasilia-konsertin aikana. Vuonna 2014 hän julkaisi itse toisen studioalbuminsa nimeltä Reason to Stay. Vuodesta 2016 vuoteen 2017 hän työskenteli Sony Music Entertainmentin palkkaamana Jennifer Lopezin portugalin kielen opettajana. Vuonna 2017 Rizzotto julkaisi ensimmäisen EP-levynsä nimeltä Ruby. Hänen toinen EP-levynsä Amber julkaistaan vuonna 2018 kunnianosoituksena hänen latvialaisille juurilleen.
Joulukuussa 2017 ilmoitettiin, että Rizzotto osallistuisi vuoden 2018 Supernova -kilpailuun, jossa valittiin Latvian euroviisuedustaja ja -kappale, kappaleella "Funny Girl". Hän eteni televisioituun kilpailuun sen jälkeen kun hän pääsi läpi online-äänestyksestä ja koe-esiintymisestä. Rizzotto kilpaili kolmannessa semifinaalissa 17. helmikuuta, ja hänestä tuli toinen kahdesta kilpailijasta, jotka etenivät 24. helmikuuta pidettyyn finaaliin. 24. helmikuuta hänet valittiin kilpailun voittajaksi.
Diskografia > Albumit

| Nimi | Yksityiskohdat | Listasijoitus> BRA |
| --- | --- | --- |
| Made in Rio |  Julkaistu: 15. elokuuta 2011  Levy-yhtiö: Universal Music Brazil  Formaatit: CD, Digitaalinen lataus | — |
| Reason to Stay |  Julkaistu: 16. tammikuuta 2014  Levy-yhtiö: Itsenäisesti  Formaatit: CD, Digitaalinen lataus | — |
Diskografia > EP-levyt

| Nimi | Yksityiskohdat | Listasijoitus> BRA |
| --- | --- | --- |
| RUBY |  Julkaistu: 30. lokakuuta 2017  Levy-yhtiö: Itsenäisesti  Formaatit: Streaming | — |
Diskografia > Singlet

| Single | Vuosi | Listasijoitus> BRA | Albumi |
| --- | --- | --- | --- |
| "Friend in Me" | 2011 | — | Made in Rio |
| "Reason to Stay" | 2014 | — | Reason to Stay |
| "Teardrops" | 2014 | — | Reason to Stay |
| "Love It (The World Cup Song)" | 2014 | — | Albumiton single |
| "The High" | 2017 | — | RUBY |
| "Cherry on Top" | 2017 | — | RUBY |
| "Red Flags" | 2017 | — | RUBY |
| "Funny Girl" | 2017 | — | AMBER |
Aiheesta muualla

Kuvia tai muita tiedostoja aiheesta Laura Rizzotto Wikimedia Commonsissa
Wilhelm Frick

Frick Nürnbergin oikeudenkäynnissä vuonna 1946.
Wilhelm Frick (12. maaliskuuta 1877 Alsenz, Baijerin kuningaskunta, Saksan keisarikunta – 16. lokakuuta 1946 Nürnberg, Yhdysvaltain miehitysvyöhyke Saksassa) oli saksalainen kansallissosialistinen poliitikko ja oikeustieteen tohtori, joka toimi muun muassa sisäministerinä vuosina 1933–1943.
Frick syntyi 12. maaliskuuta 1877 Alsenzissa, Saksassa. Hän opiskeli yhden lukukauden filologiaa Münchenissä, minkä jälkeen hän opiskeli oikeustiedettä Göttingenin ja Berliinin yliopistoissa 1897–1900. Oikeustieteen tohtoriksi hän väitteli Heidelbergin yliopistosta vuonna 1901. Vuonna 1903 hän työskenteli juristina poliisin päämajassa Münchenissä. Hänestä tuli piiriassessori vuonna 1907 ja hän yleni hallitusassessoriksi 1917. Ollessaan Münchenin rikospoliisin johdossa Frick osallistui oluttupavallankaappaukseen. Hänet vangittiin vallankaappausyrityksen johdosta ja vapautettiin poliisitehtävistään. Hän liittyi kansallissosialistiseen puolueeseen vuonna 1924 ja työskenteli vakuutusyhtiössä.
Frick valittiin Saksan valtiopäiville toukokuussa 1924. Hän teki yhteistyötä kansallissosialistisen puolueen vasemmistosiipeen kuuluneen radikaalin Gregor Strasserin kanssa. Strasser oli ollut puolueen puheenjohtajana vuodesta 1927. Frick nimitettiin Thüringenin osavaltion sisä- ja opetusministeriksi vuonna 1930.
Adolf Hitlerin tullessa valtaan tammikuussa 1933 Frick nimitettiin sisäministeriksi, ja hän oli vastuussa useista laeista, jotka vakiinnuttivat kansallissosialistista hallintoa. Aluksi, ollessaan sisäministerinä, Frick johti Saksan poliisivoimia, mutta menetti sen toimen Heinrich Himmlerille vuonna 1936. Hän pysyi sisäministerinä ilman vastuullisia tehtäviä, kunnes lopulta hävisi valtataistelun Himmlerille. Hänet nimettiin seremonialliseen Böömin ja Määrin valtakunnanprotektorin virkaan.
Saksan hävittyä toisen maailmansodan Frick vangittiin ja Nürnbergin oikeudenkäynnissä hänet todettiin syylliseksi rikoksiin ihmiskuntaa vastaan ja tuomittiin kuolemaan. Hän oli ainoa syytetty, joka kieltäytyi puolustamasta itseään oikeudessa. Wilhelm Frick hirtettiin 16. lokakuuta 1946.
Aiheesta muualla

Kuvia tai muita tiedostoja aiheesta Wilhelm Frick Wikimedia Commonsissa
Väärä tietoisuus

Väärä tietoisuus on marxilainen oletus, jonka mukaan aineelliset ja institutionaaliset tekijät johtavat työväenluokkaa harhaan kapitalismin luonteesta. Hypoteesi seuraa tavarafetisismin teoriasta, jonka mukaan ihmiset kokevat yhteiskunnalliset suhteet pelkästään asioiden välisinä taloudellisina arvoina, toisin sanoen henkilön saadessa rahaa työskentelystään ja ostaessaan haluamansa tavaran. Raha ja tavara tuntuvat luovan sosiaalisia suhteita ihmisistä riippumatta, päättäen kuka saa mitäkin ilman ihmisten suoraa toimintaa tai järjestäytymistä. Ihmiset vieraantuvat keskenäisestä toiminnastaan.
Friedrich Engels kirjoitti 1893:
»Ideologia on nk. ajattelijan luoma prosessi. Tietoisesti, se on totta, mutta kyseessä on väärä tietoisuus. Hän ei tunnista niitä voimia, jotka todella motivoivat häntä, muutoinhan kyseessä ei olisi ideologinen prosessi. Täten hän ymmärtää häntä motivoivat voimat väärin.»
Ei ole todisteita, että Karl Marx itse olisi käyttänyt väärä tietoisuus -termiä, ainakaan tunnetuissa kirjallisissa teoksissa. Kyseessä on pelkästään Engelsin teoria.
Warteggin piirrostesti

Warteggin piirrostesti (Wartegg Zeichen Test) eli lyhennettynä WZT on projektiivisiin testeihin ja ilmaisuanalyysimenetelmiin kuuluva psykologinen testi, jota käytetään lähinnä persoonallisuuden arvioimiseen. Testin kehitti itävaltalais-saksalainen psykologi Ehrig Wartegg (1897-1983) Leipzigin yliopistossa 1930-luvulla. Sitä on käytetty Suomessa laajalti muun muassa ammatinvalinnanohjauksessa. Finnairin liikennelentäjiä testannut ja kouluttanut psykologi Manfred Gardziella laati testille omiin tulkintoihinsa perustuvan käsikirjan. Se poikkesi Työvoimahallinnon käyttämästä käsikirjasta, joka pohjautui Martti Takalan ja M. Hakkaraisen luomaan pisteistysjärjestelmään.
Anglosaksisiin maihin testin käyttö ei levinnyt, minkä vuoksi suuri osa sitä koskevasta alkuperäisestä julkaisutiedosta on saksankielistä.
Testin rakenne

Testissä tutkittavalle annetaan lomake, jossa on kahdeksan nelikulmaista ruutua. Kussakin ruudussa on abstrakti merkki tai merkkejä, joita tutkittavaa pyydetään käyttämään piirroksen alkuna ja täydentämään ne valmiiksi piirroksiksi.
Ruuduissa olevien piirroksenalkujen ajatellaan olevan niin sanottuja reseptiivisymboleja, jolloin tiettyyn ruutuun piirretyn vastauksen ajatellaan heijastavan juuri tiettyjä tutkittavan persoonallisuuden elementtejä. Vastauksia tulkittaessa taustalla on oletus valmiiden piirrosten symboliarvosta. Psykologiaa, filosofiaa ja psykoanalyysia opiskellut Wartegg oli nuorena kiinnostunut modernista taiteesta, kuten Wassily Kandinskysta ja Kleestä, ja siihen liittyvästä symboliikasta. Hän itse perustikin teoriansa piirroksenalkujen symboliarvoista osittain 1920-luvun taideteorioihin ja osittain mystiseen filosofiaan. Testilomakkeen kuviot muistuttavatkin varhaisia abstrakteja taideteoksia. Wartegg ei testiään kehittäessään tiettävästi kuitenkaan hyödyntänyt yhteyttä toiseen tunnettuun senaikaiseen projektiiviseen menetelmään, Hermann Rorschachin musteläiskätestiin, vaikka tosin mainitsi sen joissakin kirjoituksissaan.
Warteggin itsensä mukaan lomakkeella olevien kahdeksan piirroksenalkujen symbolimerkitys ja vastaava psyyken osa-alue ovat ylhäältä vasemmalta oikealle lukien seuraavat:
1. Alku, keskus, hetki / Itsetiedostus
2. Liike, eloisuus, innostus, mukautuminen / Kontakti ympäristöön, tunteet
3. Ulottuvuus, syvyys, kasvu, liike ylöspäin / Pyrkimys tavoitteeseen, sisu
4. Vaara, pimeys, yö, uni, pelko, syyllisyys, kuolema / Tiedostamaton, syyllisyys, ahdistus
5. Vastuksen voittaminen, voiman ilmaisu / Elämänhalu, tahdonvoima
6. Yhteen sulautuminen / Tunteen ja ymmärryksen harmonia, järki
7. Jalostuminen / Herkkyys, omistautuminen
8. Yhteenkuuluvuus, turva / Tunteiden ilmaisu, tasapaino, rauha
Testistä on sittemmin julkaistu hieman toisistaan poikkeavia tulkintakäytäntöjä sisältäviä ohjekirjoja. Tulkinnassa voidaan kiinnittää huomiota esimerkiksi siihen, millä tavoin piirroksenalku on integroitu valmiiseen kuvaan, sekä piirroksen yleisiin piirteisiin. Piirroksissa ilmeneviä piirteitä voidaan myös pisteyttää.
Testin arviointia

Jos testin toimivuutta arvioidaan kvantifiointia, empiiristä tutkimusta ja tilastollista analyysiä edellyttäviä nykykriteereitä vasten, ei tällaisin menetelmin osoitettavasta toimivuudesta ole näyttöä. Monien muiden projektiivisten testien tavoin subjektiiviset kokemukset testin toimivuudesta voivat kuitenkin olla hyviä. Testiä ei edellä todetun vuoksi suositella käytettäväksi yksinään, vaan testitulosten perusteella syntyvät oletukset tulisi tutkia muilla testimenetelmillä.
Yksityisyyden suojasta työelämässä annetussa laissa säädetään Suomessa, että käytettäessä psykologisia testauksia soveltuvuusarvioinnin yhteydessä työnantajan on varmistettava, että testejä tehtäessä käytetään luotettavia testausmenetelmiä. Kansainvälisen työjärjestö ILO:n ohjeistossa todetaan, että grafologisia, astrologisia ja muita näihin verrattavia testejä ei työnantajan tulisi käyttää työhönottotilanteessa.
Aiheesta muualla

Warteggin testilomake. Sivulta voi itse tulostaa oman lomakkeen ja täyttää sen. (Arkistoitu – Internet Archive)
Wang Hongwen

Wang Hongwen 1960-luvulla.
Wang Hongwen (kiin.: 王洪文; pinyin: Wáng Hóngwen; 1935 Changchun, Liaoning – 3. elokuuta 1992 Peking) oli kiinalainen työväenjohtaja ja kommunistipoliitikko, joka kuului kulttuurivallankumouksen aikana 1960–1970-luvuilla niin sanottuun neljän koplaan.
Wang Hongwen oli lähtöisin köyhästä maatyöläisperheestä. Hän liittyi alaikäisenä Kansan vapautusarmeijaan ja osallistui vapaaehtoisena sotilaslähettinä Korean sotaan. Sen jälkeen hän työskenteli puuvillatehtaassa Shanghaissa. Ennen kulttuurivallankumouksen käynnistymistä vuonna 1966 hän oli täysin tuntematon työläinen. Kesäkuussa 1966 Wang ja kuusi muuta työläistä julkistivat seinälehden, jossa vaadittiin heidän tehtaansa johtoa eroamaan. Itse Mao Zedong ylisti myöhemmin tätä seinälehteä ”kulttuurivallankumouksen ensimmäiseksi merkittäväksi seinälehdeksi”. Vieraillessaan Pekingissä syyskuussa 1966 Wang sai tavata muun muassa Maon ja Lin Biaon. Hän valitti Shanghain paikallisen puoluejohdon pyrkivän kapinallisten tukahduttamiseen ja Kulttuurivallankumouksen pienryhmä ilmoitti tukevansa häntä. Shanghaihin palattuaan Wang osallistui paikallisen johdon syrjäyttämiseen ja vuoden 1967 alussa lyhytikäisen Shanghain kommuunin perustamiseen. Hän asettui tukemaan paikallisen propagandajohtajan Zhang Chunqiaon pyrkimyksiä. Shanghain kommuuni korvattiin Maon toiveiden mukaisesti vallankumouskomitealla, jonka varapuheenjohtajaksi Wang valittiin.
Wang, Zhang Chunqiao, Jiang Qing ja Yao Wenyuan tultiin tuntemaan niin sanottuna neljän koplana. Wang oli nuorin neljän koplan jäsenistä. Nuorekkaan Wangin kerrottiin olevan erityisen läheinen Jiang Qingin kanssa. Wang alkoi kulttuurivallankumouksen myötä kohota Kiinan kommunistisen puolueen hierarkiassa. Hänet valittiin vuoden 1969 puoluekokouksessa keskuskomiteaan ja hän toimi 1971–1976 Shanghain puoluekomitean johtajana. Vuonna 1973 hänet valittiin koko puolueen varapuhemieheksi. Vuoden 1973 puoluekokouksessa Wang kuvattiin suoraan Maon rinnalla, ja hänestä oletettiin tuolloin kaavailtavan jopa Maon seuraajaa. Maon kuoleman jälkeen Wang ja muut neljän koplan jäsenet kuitenkin pidätettiin Hua Guofengin määräyksestä lokakuussa 1976 ja erotettiin puolueesta. Wang tuomittiin tammikuussa 1981 elinkautiseen vankeuteen. Hänet siirrettiin vuonna 1986 vankilasta sairaalaan etenevän maksasyövän vuoksi, johon hän kuoli 1992.
Vääräjoki

| Vääräjoki |
| --- | --- |
 Vääräjoki Sievissä.
Alkulähde:  Pitkäjärvi
Laskupaikka:  Kalajoki
Maat:  Suomi
Pituus:  107 km
Virtaama:  5 m³/s
Valuma-alue:  940 km²
Vääräjoki on Pohjois-Pohjanmaalla sijaitsevan Kalajoen sivu-uoma. Joki on pituudeltaan 107 kilometriä pitkä ja leveydeltään 5-10 metriä leveä. Joen valuma-alue on 940 neliökilometriä. Vääräjoki saa alkunsa Reisjärven kunnassa sijaitsevasta Pitkäjärvestä, josta joki laskee Sieviin ja Kalajoen kaupungin alueelle. Siiponjoki haarautuu Vääräjoesta Typön jälkeen. Vääräjoki yhtyy Kalajoen pääuomaan Tyngän kylässä.
Vlorën maakunta

| Vlorën maakunta Qarku i Vlorës |
| --- | --- |
 Sijainti
Valtio:  Albania
Kuntia:  7
Perustettu:  2000
Hallinto:  
 – hallinnollinen keskus:  Vlorë
Pinta-ala:  2 706 km²
Väkiluku (2011):  175 640
 – väestötiheys:  64,9 as./km²
 
Qarku Vlorë
Vlorën maakunta (alb. Qarku i Vlorës) on yksi Albanian 12:sta maakunnasta. Se sijaitsee Albanian eteläosassa ja rajautuu lännessä Otrantonsalmeen ja Joonianmereen sekä etelässä Kreikkaan. Maakunnan pinta-ala on 2 706 neliökilometriä ja asukasluku arviolta 175 640 (vuonna 2011).
Vuoden 2015 kuntauudistuksesta lähtien Vlorë on jaettu seitsemään kuntaan: Delvinë, Finiq, Himarë, Konispol, Sarandë, Selenicë ja Vlorë.
Aiheesta muualla

Kuvia tai muita tiedostoja aiheesta Vlorën maakunta Wikimedia Commonsissa
Qarku Vlorë (albaniaksi)
Albanian maakunnat
Beratin maakunta
Dibërin maakunta
Durrësin maakunta
Elbasanin maakunta
Fierin maakunta
Gjirokastërin maakunta
Korçën maakunta
Kukësin maakunta
Lezhën maakunta
Shkodërin maakunta
Tiranan maakunta
Vlorën maakunta
Yhdysvaltain federalistinen puolue

| Federalistinen puolue |
| --- | --- |
  
Perustettu:  1791
Lopetti:  1824
Ideologia:  sentralisaatio federalismi
Infobox OKVirheellinen NIMI-arvo: 
Yhdysvaltain federalistinen puolue toimi vuodesta 1787 vuoteen 1820. Tämän jälkeen puolue muuttui Whig-puolueeksi, jonka pohjalta nykyinen republikaaninen puolue syntyi.
Federalistinen puolue pyrki unionin vallan laajentamiseen.
Yhdysvaltain hallinnolliset alueet

Yhdysvaltojen hallinnolliset alueet koostuvat Yhdysvaltojen hallinnoimista alueista. Tällaisia ovat esimerkiksi Yhdysvaltoihin kuuluvat osavaltiot, erillisalueet, liittopiiri, muissa valtioissa olevat suurlähetystöt alueineen (residenssit, konsulaatit jne.) ja muut Yhdysvaltojen omistuksessa olevat alueet.
Tärkein yksikkö on osavaltio. Osavaltioilla on huomattava itsehallinto-oikeus alueeseensa. Tämä johtuu siitä, että alun perin 13 osavaltiota muodostivat liittovaltion eikä toisin päin (valtio jakanut alueen osavaltioihin). Osavaltio jakaantuu eri hallintoalueisiin, kaupunkeihin ja piirikuntiin. Vaikka osavaltioilla on laaja itsehallinto alueeseensa, niillä ei kuitenkaan ole hallintaoikeutta osavaltion alueella oleviin Amerikan alkuperäisväestön hallinnoimiin reservaatteihin.
Yhdysvaltojen liittovaltion hallinto sijaitsee Washington DC:ssä eli Kolumbian piirin muodostavassa Washingtonin kaupungissa. Tämä alue ei ole minkään osavaltion hallinnoima, vaan on suoraan Yhdysvaltojen kongressin alainen alue.
Yhdysvalloilla on eri puolilla maailmaa sijaitsevia alueita, jotka kuuluvat Yhdysvaltoihin, mutta eivät ole osavaltioiden, kongressin tai alkuperäisväestön hallinnoimia. Näitä alueita kutsutaan erillisalueiksi.
Weret-Hekau

Weret-Hekau (muinaisegyptin "Taikuudeltaan mahtava") oli muinaisessa Egyptissä yksi suojelevista käärmeenmuotoisista uraeus-jumalista. Nimi liitettiin joskus muihinkin jumalattariin. Weret-Hekau mainitaan pyramiditeksteissä Ala-Egyptin kruunun yhteydessä Wadjet-jumalattaren ilmentymänä. Myöhempinä aikoina Weret-Hekau mainitaan useammin itsenäisenä jumaluutena.
Weret-Hekau oli kuvattuna useisiin faarao Tutankhamonin haudasta löytyneisiin esineisiin.
Volkswagen Lamando

| Volkswagen Lamando |
| --- | --- |

Valmistustiedot
Valmistusmaa:   Kiina
Valmistaja:  Volkswagen
Konserni:  Volkswagen Group
Valmistusvuodet:  2014–
Korimalli:  4-ovinen sedan
Luokka:  C-segmentti
Teknisesti samankaltaisia:   MQB-pohjalevyn mallit  Audi A3 (Typ 8V)  Audi Q2  Audi TT (Typ FV)  SEAT León (Typ 5F)  Škoda Octavia (Typ 5E)  Škoda Superb (Typ 3V)  Volkswagen Arteon  Volkswagen Atlas  Volkswagen Atlas Cross Sport  Volkswagen Bora (2018)  Volkswagen Golf VII  Volkswagen Golf Sportsvan  Volkswagen Jetta VII  Volkswagen Lavida II  Volkswagen Passat (B8)  Volkswagen Passat (Kiina)  Volkswagen Touran II 
Tekniset tiedot
Pohjalevy:  Volkswagen Group MQB
Moottori:  R4
Iskutilavuus:  1,4–2,0 l
Polttoaine:  bensiini
Vetotapa:  etuveto
Vaihteisto:  5-vaihteinen manuaali 7-vaihteinen kaksoiskytkin
Volkswagen Lamando on Volkswagenin vuodesta 2014 lähtien Kiinan markkinoille valmistama keskiluokan neliovinen sedan-korinen automalli. Sen peräosa on muotoiltu viistoksi coupémaiseen tyyliin. Auto perustuu samalle MQB-pohjalevylle kuin muun muassa Golf VII.
Volkswagen Lamando GTS
Lamando esiteltiin Chengdun autonäyttelyssä elokuussa 2014. Pekingin autonäyttelyssä huhtikuussa 2016 esiteltiin lisäksi urheilullinen Lamando GTS, jossa on Golf GTI:n 2,0-litrainen turbomoottori.
Aiheesta muualla

Kuvia tai muita tiedostoja aiheesta Volkswagen Lamando Wikimedia Commonsissa
Volkswagenin automallit
| --- | --- |
Nykyiset mallit:  Henkilöautot: Arteon ·  Atlas ·  Atlas Cross Sport ·  Bora (2018–) ·  C-Trek ·  Gol ·  Golf ·  ID.3 · ID.4 ·  ID.5 ·  ID.6 ·  Jetta ·  Lamando ·  Lavida ·  Passat ·  Phideon ·  Polo ·  Saveiro ·  T-Cross ·  T-Roc ·  Taigo ·  Taigun ·  Talagon ·  Tayron ·  Tharu ·  Tiguan ·  Touareg ·  Touran ·  up! ·  Viloran ·  Virtus  Hyötyajoneuvot: Amarok ·  Caddy ·  Crafter ·  Transporter
Lopetetut ilmajäähdytteiset mallit:  181 (Kurierwagen/Trekker/Thing/Safari) ·  1500/1600 (Typ 3) ·  411/412 (Typ 4) ·  Kupla (Typ 1) ·  Brasilia ·  Country Buggy (Sakbayan) ·  Hebmüller Cabriolet ·  Karmann Ghia ·  Kommandeurwagen ·  Kübelwagen ·  Schwimmwagen ·  SP2 ·  Type 18A ·  VW-Porsche 914
Lopetetut vesijäähdytteiset mallit:  Ameo ·  Apollo ·  Beetle ·  Bora ·  Citi Golf ·  CC ·  Corrado ·  Derby ·  Eos ·  Fox ·  Golf Plus ·  Golf Sportsvan ·  Iltis ·  K70 ·  LT ·  Lupo ·  New Beetle ·  Parati ·  Phaeton ·  Pointer/Logus ·  Routan ·  Scirocco (1974–1992) ·  Scirocco (2008–2017) ·  Sharan ·  SpaceFox ·  Taro ·  Vento
Konseptimallit:  1-Litre Concept ·  up!/space up!/space up! blue/E-Up!/Up! Lite ·  GX3 ·  Iroc ·  EcoRacer ·  Concept A ·  Concept R ·  New Beetle Ragster ·  EDAG Biwak ·  Microbus Concept ·  W12/Nardo ·  Stanley ·  Concept BlueSport
Tulevat mallit: 
Volkswagen-pohjaiset (asuntoautot, kit-carit, kilpa-autot):  Herbie ·  Formula Vee ·  Baja Bug ·  Meyers Manx ·  EMPI Imp ·  Westfalia Campervans
Volkswagen Lupo

| Volkswagen Lupo |
| --- | --- |

Valmistustiedot
Valmistusmaa:   Belgia  Saksa
Valmistaja:  Volkswagen
Konserni:  Volkswagen Group
Valmistusvuodet:  1998–2005
Korimalli:  3-ovinen hatchback
Luokka:  A-segmentti
Muotoilija:  Hartmut Warkuß 
Seuraaja:  Volkswagen Fox
Teknisesti samankaltaisia:  SEAT Arosa
Tekniset tiedot
Pohjalevy:  Volkswagen Group A00
Moottori:  R3 R4
Iskutilavuus:  1,0–1,7 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen manuaali 5-vaihteinen robotti 4-vaihteinen automaatti
Volkswagen Lupo on Volkswagenin vuosina 1998–2005 valmistama A-segmentin automalli. Sen lähes identtinen sisarmalli on SEAT Arosa. Nimi Lupo viittaa suteen (lat. lupus); aikoinaan valmistajan logossa oli kuvattuna susi ja sen kotipaikka on Wolfsburg, Sudenlinna. Lupon korvaajaksi tuli Volkswagen Fox, jota myytiin Meksikossa edelleen Lupo-nimisenä.
Vuoden 2000 Euro NCAP -kolaritestistä Lupo sai tulokseksi neljä tähteä viidestä.
Volkswagen Lupo 3L TDI
Moottorivalikoimassa oli aluksi kaksi bensiinimoottoria: kolmisylinterinen 1,0-litrainen (50 hv) ja nelisylinterinen 1,4-litrainen (75 hv), jonka yhteyteen oli valittavissa neliportainen automaattivaihteisto. Dieselmoottorina oli vapaasti hengittävä 1,7 SDI (60 hv).
Keväällä 1999 valikoimaa laajensivat 1,4-litraisen 100-hevosvoimainen versio sekä kolmisylinterinen pumppusuutinturbodiesel 1,4 TDI (75 hv). Hieman myöhemmin tuli niin ikään kolmisylinterinen 1,2 TDI 3L (61 hv), jonka yhdistetty polttoaineenkulutus on kolme litraa sadalla kilometrillä. Sen yhteydessä oli aina viisiportainen robottivaihteisto. Malliin oli tehty lisäksi aerodynamiikkaan vaikuttavia parannuksia polttoaineenkulutuksen alentamiseksi.
Volkswagen Lupo GTI
Kesällä 2000 esiteltiin urheilullinen Lupo GTI, jonka voimanlähteenä on 1,6-litrainen (125 hv) bensiinimoottori. Saman vuoden syksyllä tulivat 1,4 8V (60 hv) ja suorasuihkutteinen 1,4 FSI (105 hv), jonka yhteydessä oli aina robottivaihteisto. GTI sai kesällä 2001 kuusivaihteisen manuaalivaihteiston.
FSI-moottori poistui valikoimasta vuoden 2003 lopussa.
Aiheesta muualla

Kuvia tai muita tiedostoja aiheesta Volkswagen Lupo Wikimedia Commonsissa
Volkswagenin automallit
| --- | --- |
Nykyiset mallit:  Henkilöautot: Arteon ·  Atlas ·  Atlas Cross Sport ·  Bora (2018–) ·  C-Trek ·  Gol ·  Golf ·  ID.3 · ID.4 ·  ID.5 ·  ID.6 ·  Jetta ·  Lamando ·  Lavida ·  Passat ·  Phideon ·  Polo ·  Saveiro ·  T-Cross ·  T-Roc ·  Taigo ·  Taigun ·  Talagon ·  Tayron ·  Tharu ·  Tiguan ·  Touareg ·  Touran ·  up! ·  Viloran ·  Virtus  Hyötyajoneuvot: Amarok ·  Caddy ·  Crafter ·  Transporter
Lopetetut ilmajäähdytteiset mallit:  181 (Kurierwagen/Trekker/Thing/Safari) ·  1500/1600 (Typ 3) ·  411/412 (Typ 4) ·  Kupla (Typ 1) ·  Brasilia ·  Country Buggy (Sakbayan) ·  Hebmüller Cabriolet ·  Karmann Ghia ·  Kommandeurwagen ·  Kübelwagen ·  Schwimmwagen ·  SP2 ·  Type 18A ·  VW-Porsche 914
Lopetetut vesijäähdytteiset mallit:  Ameo ·  Apollo ·  Beetle ·  Bora ·  Citi Golf ·  CC ·  Corrado ·  Derby ·  Eos ·  Fox ·  Golf Plus ·  Golf Sportsvan ·  Iltis ·  K70 ·  LT ·  Lupo ·  New Beetle ·  Parati ·  Phaeton ·  Pointer/Logus ·  Routan ·  Scirocco (1974–1992) ·  Scirocco (2008–2017) ·  Sharan ·  SpaceFox ·  Taro ·  Vento
Konseptimallit:  1-Litre Concept ·  up!/space up!/space up! blue/E-Up!/Up! Lite ·  GX3 ·  Iroc ·  EcoRacer ·  Concept A ·  Concept R ·  New Beetle Ragster ·  EDAG Biwak ·  Microbus Concept ·  W12/Nardo ·  Stanley ·  Concept BlueSport
Tulevat mallit: 
Volkswagen-pohjaiset (asuntoautot, kit-carit, kilpa-autot):  Herbie ·  Formula Vee ·  Baja Bug ·  Meyers Manx ·  EMPI Imp ·  Westfalia Campervans
Wartburg 353

| Wartburg 353 |
| --- | --- |

Valmistustiedot
Valmistusmaa:   Saksan demokraattinen tasavalta
Valmistaja:  VEB Automobilwerk Eisenach
Valmistusvuodet:  1965–1988
Tuotantomäärä:  •1966–1975 (353), 356 330 kpl •1975–1988 (353 W), 868 860 kpl
Korimalli:  sedan, farmari, lava-auto
Edeltäjä:  Wartburg 312
Seuraaja:  Wartburg 1.3
Tekniset tiedot
Moottori:  Kaksitahtinen R3
Iskutilavuus:  991–993 cm³
Teho:  37 kW @ 4250r/min
Vääntö:  100 Nm @ 3000r/min
Polttoaine:  bensiini
Polttoainesäiliö:  42 l
Vetotapa:  etuveto
Vaihteisto:  4-vaihteinen manuaali
Kulutus:  8–10 l/100 km
Mitat
Massa:  920 kg
Pituus:  4420 mm
Akseliväli:  2450 mm
Leveys:  1640 mm
Korkeus:  1490 mm
Wartburg 353 oli itäsaksalaisen autonvalmistaja VEB Automobilwerk Eisenachin pisimpään valmistama Wartburg-automalli. Valmistus alkoi vuonna 1965 ja päättyi vuonna 1988. Mallin edeltäjä oli Wartburg 312 ja sen seuraaja oli Wartburg 1.3.
Wartburg 353 perustuu II-maailmansotaa edeltäviin DKW-autotehtaan malleihin, jotka käyttivät samaa kolmisylinteristä moottoria ja rungollista korirakennetta. Autoa valmistettiin neliovisena sedan-, viisiovisena farmari- ja avolavamallina.
Tekniikan Maailman 13/1974 koeajossa kiitettiin Wartburg 353 de Luxen etuistuimia, matkustamon ja tavaratilan väljyyttä ja kuormankantokykyä huonoillakin teillä. Moitetta saivat yllättävä kaarrekäytös, vaihteensiirto, polttoaineen kulutus ja viimeistelyn taso.
Wartburg uudisti mallia vuonna 1975, ja uuden mallin nimeksi tuli 353W. W-kirjain tulee saksan kielen sanasta Weiterentwicklung eli pidemmälle kehitetty. Tuolloin autoon tulivat vaihtovirtalaturi, levyjarrut eteen ja kaksipiiriset jarrut. Vuonna 1978 varusteisiin lisättiin H4-valot ja 353-mallin keulan ulkonäköä uudistettiin hieman vuonna 1985.